Letter to Apa John
Material: papyrus
Place: Lykopolis
Categories: Brief (privat)
... Abraham an Apa Johannes
Grüße
Wünsche
Bitte um Gebete
τῷ δεσπότῃ μου τιμιω[τ]άτῳ καὶ εὐλαβε[σ]τάτῳ 
Ἄπα Ἰωάννῃ Η...[ Ἀ]βραὰμ 
ἐ[ν κῳ] Θῷ χαίρειν. 
ὡς καὶ πιστεύω ὅτι μ[έλε]ται μου καὶ τοῦ οἴκου 
μου σοι, εὐχαρ[ιστῶ] τῇ σῇ θεοσεβείᾳ σου· 
οὕτω καί σου τὸ ἱερὸν πρόσωπον 
ἐν τῇ διανοίᾳ μου γίγνωσκέ με ἔχειν. 
προσαγορεύω σου τοιγαροῦν τὴν εὐλάβειάν 
σου διὰ τούτων μου τ[ῶν γ]ραμμάτων, παρα
καλῶν ὅπως μνημονεύῃς καὶ καμοῦ τοῦ σε 
προσκυνοῦντος καὶ παντὸς τοῦ οἴκου μου 
ἐν αἷς ἀναπέμπεις [ἀεὶ] καὶ μεθʼ ἡμέραν 
εὐχαῖς τῷ κυρίῳ σωτῆρει ἡμῶν. 
πέποιθα γὰρ ὡς διὰ τῶν ἁγιοτάτων 
σου εὐχῶν καὶ τοῦ κ[α]μάτου τούτου 
ἐν ᾧ ἐσμὲν ἐλευθερωθῆναι καὶ 
ἐπανελθεῖν πρὸς [ὑ]μᾶς. λοιπόν, δέσπο
τα, ἀληθῶς Θεοῦ ἄνθρωπε, 
καταξίωσον ἐ[ν] μνήμαις ἔχειν 
ἡμᾶς. προσαγόρευε παρʼ ἐμοῦ 
πάντας τοὺς [σὺν] σοὶ κάμνοντας 
ἀδελφούς. ὁ παντοκράτωρ 
Θεὸς διαφυλάξῃ σε ἐπὶ 
πολὺν χρόνον ἡμῖν 
τοῖς ἁμαρτωλοῖς, ἵνα 
διὰ τῶν σῶν ἁγιοτάτων 
εὐχῶν διασωσθῶμεν 
διὰ τοῦ βίου.
τῷ δεσπότῃ μου τιμιωτάτῳ καὶ εὐλαβ[εστάτῳ Ἄπα Ἰωάννῃ].